钦定古今图书集成/理学汇编/学行典/第197卷 > 罗永高
## 钦定古今图书集成/理学汇编/学行典/第197卷 > 罗永高

按《宝庆府志》：“罗永高，字抑之，新化人。性纯朴聪敏，笃
意经史。父铨病甚，高窃尝粪，适遇妹见，仓皇失避。妺
诘其故，曰：‘尝闻证，热者粪必苦，可验危否’。闻者惊叹，
拟之黔娄云。一日拾白金六两待之移时，细访失者
还之。卒年九十。孙罗愈，中嘉靖乙酉乡试，历任知县
府判，以清介闻。